ઝેબુન્નિસા સામે હારી ગયેલા ઔરંગઝેબે ન છૂટકે શાયરી કરવાની સંપૂર્ણ છૂટ આપવી પડી. શાયર નાસિર અલી ખુદ પણ આ બનાવ પછી ઝેબુન્નિસાથી અંજાઈને તેના પ્રેમમાં પડી ગયા. આકિલ ખાંના ગમમાં ડૂબેલી ઝેબુન્નિસાના યૌવન અને કવનને નાસિર અલીના પ્રેમનો સાથ મળ્‍યો. તેમના પ્રેમની વાતો ફરીથી વહેતી થઈ અને ફરીથી ઔરંગઝેબનો કહેર ઝેબુન્નિસા પર વિંઝાયો. નાસિર અલીની કતલ સાથે ફરીથી ઝેબુન્નિસાની એક ઓર પ્રેમકહાણીનો કરુણ અંજામ આવ્યો.